ગુજરાતી ભાષા માટે ગુજરાતીઓ જ ઉંચો અભિપ્રાય ન ધરાવે તો અન્ય પાસે શી અપેક્ષા રાખીએ? આપણી ભાષાનું ગૌરવ આપણે જાળવવું જ રહ્યું. ગુજરાતી ભાષામાં પણ ‘રિ-મિક્સ’ની જેમ ઘણું ‘મિક્સ’ થતું જાય છે. ભાષાને જીવંત રાખવા માટે તે સમયની સાથે નવા શણગાર ભલે ધરે પરંતુ ભાષાના ભોગે તેને આછકલી ન બનાવી દેવામાં આવે તે માટે સાવધ રહેવું જોઈએ. અંગ્રેજી શબ્દની જોડણી (સ્પેલિંગ) ખોટી હોય તો ન ચાલે ત્યારે ગુજરાતી ભાષામાં જોડણી દોષ શી રીતે ચલાવી લેવાય?